《八阵台》
宋代·郭印

八阵台前水急流，累累石塚界沙洲。
机深已尽吞吴策，事变空成守蜀谋。
江月四时犹耿耿，云山千古谩悠悠。
天公若遂兴刘愿，功烈应非管乐俦。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。